pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. มีมติอนุมัติ/เห็นชอบ ในเรื่องแต่งตั้งวันที่ 24 ตุลาคม 2566
วันอังคารที่ 24 ตุลาคม 2566
24/10/2566
ครม. มีมติอนุมัติ/เห็นชอบ ในเรื่องแต่งตั้งวันที่ 24 ตุลาคม 2566
ครม. มีมติอนุมัติ/เห็นชอบ ในเรื่องแต่งตั้งวันที่ 24 ตุลาคม 2566
วันนี้ (24 ต.ค. 66) นายคารม พรพลกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีมีมติแต่งตั้งข้าราชการ ดังนี้
1 แต่งตั้งข้าราชการให้ดํารงตําแหน่งรองปลัดสํานักนายกรัฐมนตรี (สํานักนายกรัฐมนตรี)
คณะรัฐมนตรีมีมติอนุมัติตามที่สํานักนายกรัฐมนตรีเสนอ แต่งตั้งนางรุ่งรัตนา บุญ-หลง ผู้ตรวจราชการ สํานักนายกรัฐมนตรี (ผู้ตรวจราชการกระทรวง) สํานักงานปลัดสํานักนายกรัฐมนตรี สํานักนายกรัฐมนตรี ให้ดํารงตําแหน่งรองปลัดสํานักนายกรัฐมนตรี (นักบริหารระดับสูง) สํานักงานปลัดสํานักนายกรัฐมนตรี สํานักนายกรัฐมนตรี เพื่อทดแทนผู้ที่พ้นจากตําแหน่งเนื่องจากเกษียณอายุราชการเมื่อวันที่ 1 ตุลาคม 2566 โดยให้มีผลตั้งแต่วันที่ทรง พระกรุณาโปรดเกล้าโปรดกระหม่อมแต่งตั้งเป็นต้นไป
2 แต่งตั้งกรรมการผู้ช่วยรัฐมนตรี (สํานักเลขาธิการนายกรัฐมนตรี)
คณะรัฐมนตรีมีมติเห็นชอบตามที่สํานักเลขาธิการนายกรัฐมนตรีเสนอ แต่งตั้งนางสาวจอมขวัญกลับบ้านเกาะ เป็นกรรมการผู้ช่วยรัฐมนตรี โดยให้มีผลตั้งแต่วันที่นายกรัฐมนตรีลงนามในประกาศแต่งตั้ง
3 แต่งตั้งข้าราชการให้ดํารงตําแหน่งประเภทบริหาร ระดับสูง (กระทรวงยุติธรรม)
คณะรัฐมนตรีมีมติอนุมัติตามที่กระทรวงยุติธรรมเสนอ ให้โอนข้าราชการตํารวจรายพลตํารวจโท ภาณุรัตน์ หลักบุญ ผู้ช่วยผู้บัญชาการตํารวจแห่งชาติ สํานักงานตํารวจแห่งชาติ เพื่อแต่งตั้งให้ดํารงตําแหน่งเลขาธิการ (ประเภทบริหาร ระดับสูง) สํานักงานคณะกรรมการป้องกันและปราบปรามยาเสพติด กระทรวงยุติธรรม โดยให้มีผลตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไป
รัฐบาลไทย-ข่าวทำเนียบรัฐบาล-The cabinet met on October 10, 2023. Some of the resolutions are as follows:
วันอังคารที่ 24 ตุลาคม 2566
24/10/2566
The cabinet met on October 10, 2023. Some of the resolutions are as follows:
The cabinet met on October 10, 2023. Some of the resolutions are as follows:
Title: Draft Royal Decree on prorogation of first ordinary session of the National Assembly, B.E. ...
The Cabinet approved in principle the Draft Royal Decree on prorogation of the first legislative ordinary session of the National Assembly, B.E. ... (from October 31, 2023 onward), as proposed by the Cabinet Secretariat.
According to Section 121 of the Constitution of the Kingdom of Thailand, each year there shall be two ordinary sessions of the National Assembly, each of which shall last 120 days. The day on which the first sitting is held shall be considered the commencement date of the first annual ordinary session, and the commencement date of the second annual ordinary session shall be fixed by the House of Representatives.
In light of the above, the convocation and prorogation dates of the National Assembly are set as follows:
Year
First annual ordinary session (B.E.)
Second annual ordinary session (B.E.)
รัฐบาลไทย-ข่าวทำเนียบรัฐบาล-กรมการขนส่งทางราง ลงพื้นที่เช็คความพร้อมก่อนเปิดให้บริการรถไฟฟ้าสายสีชมพู ปลายปีนี้
วันอังคารที่ 24 ตุลาคม 2566
กรมการขนส่งทางราง ลงพื้นที่เช็คความพร้อมก่อนเปิดให้บริการรถไฟฟ้าสายสีชมพู ปลายปีนี้
....
วันนี้ (24 ต.ค. 66) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม พร้อมด้วยผู้บริหารและเจ้าหน้าที่กรมการขนส่งทางราง ลงพื้นที่โครงการรถไฟฟ้าสายสีชมพู ช่วงแคราย - มีนบุรี ร่วมกับ รฟม. บริษัทที่ปรึกษาโครงการ (PCPK) และบริษัท นอร์ทเทิร์น บางกอกโมโนเรล จํากัด (NBM) ผู้ให้บริการเดินรถ เพื่อติดตามความพร้อมก่อนเปิดให้บริการประชาชนในเดือนธันวาคม 66
รถไฟฟ้าสายสีชมพู หรือที่รู้จักกันในชื่อ “น้องนมเย็น” เป็นรถไฟฟ้าโมโนเรลสายที่สองของไทย ถัดจากรถไฟฟ้าสายสีเหลือง มีแนวเส้นทางเริ่มจากศูนย์ราชการนนทบุรี วิ่งผ่านถนนสําคัญหลายเส้น ได้แก่ ถนนรัตนาธิเบศร์ ถนนติวานนท์ ถนนแจ้งวัฒนะ ถนนรามอินทรา และถนนสีหบุรานุกิจ จนถึงมีนบุรี รวมระยะทาง 34.50 กิโลเมตร 30 สถานี มีจุดเชื่อมต่อกับรถไฟฟ้าสายอื่น ได้แก่ สายสีเชียว สายสีแดง สายสีม่วง ปัจจุบันมีความคืบหน้าแล้วกว่า 98.37%
การลงพื้นที่ครั้งนี้ เริ่มต้นจากสถานีวัดพระศรีมหาธาตุ (PK16) ซึ่งเป็นจุดเชื่อมต่อกับสถานีวัดพระศรีมหาธาตุของรถไฟฟ้าสายสีเขียว จุดเด่นของสถานีนี้ คือ ชานชาลาและทางวิ่งจะถูกแยกเป็น 2 ฝั่ง และมีสะพานรถยนต์ข้ามแยกวงเวียนบางเขนคั่นอยู่ตรงกลาง โดยจะมี Skywalk ให้ผู้ใช้บริการสามารถเดินทะลุจากชานชาลาของรถไฟฟ้าสายสีชมพูไปที่บริเวณขายตั๋วของรถไฟฟ้าสายสีเขียวได้เลย โดยไม่ต้องแตะบัตรเข้า-ออกอีกครั้ง ทําให้เดินทางสะดวกรวดเร็วมากขึ้น
ต่อมาได้ร่วมทดสอบการเดินรถ จากสถานีวัดพระศรีมหาธาตุไปยังสถานีหลักสี่ (PK14) สถานีนี้มี Skywalk เชื่อมต่อไปที่สถานีหลักสี่ของรถไฟชานเมืองสายสีแดง ราชวิทยาลัยจุฬาภรณ์ โรงพยาบาลจุฬาภรณ์ และศูนย์การค้าไอทีสแควร์ ซึ่งอยู่คนละฝั่งของถนนวิภาวดีรังสิตได้
นอกจากนี้ รถไฟฟ้าสายสีชมพูยังมีจุดเชื่อมต่อกับรถไฟฟ้าสายสีม่วง ที่สถานีศูนย์ราชการนนทบุรี (PK01) โดยมี Skywalk แห่งแรกในไทย ที่มีทางเดินเลื่อนอัตโนมัติ (Walkalator) ความยาว 340 เมตร ในอนาคตสถานีนี้จะมีการเชื่อมต่อกับรถไฟฟ้าสายสีน้ําตาลช่วงแคราย – ลําสาลีได้อีกด้วย
สําหรับสถานีแจ้งวัฒนะ 14 (PK 11) - สถานีโทรคมนาคมแห่งชาติ (PK 13) ที่เริ่มการก่อสร้างทางขึ้น - ลงได้ล่าช้า ปัจจุบันก่อสร้างเสาตอม่อและโครงสร้างเหล็กแล้ว อยู่ระหว่างก่อสร้างหลังคา ราวกันตก ติดตั้งและทดสอบการใช้งานบันไดเลื่อนและลิฟต์ ในส่วนของการเชื่อมต่อ สถานีศูนย์ราชการเฉลิมพระเกียรติ จะมี Skywalk เพื่ออํานวยความสะดวกให้กับผู้ปฏิบัติงานในบริเวณศูนย์ราชการเฉลิมพระเกียรติกว่าแสนราย รวมถึงทยอยคืนพื้นผิวจราจรตลอดแนวเส้นทาง เพื่อให้ผู้ใช้รถใช้ถนนเดินทางได้สะดวกปลอดภัย ซึ่ง รฟม. ได้เร่งรัดผู้รับจ้างในการเปิดให้บริการเร็วขึันจากเดิม เดือนมิถุนายน 67 เบื้องต้นผู้รับจ้างคาดว่าจะเปิดให้บริการเต็มรูปแบบ ในวันที่ 18 ธันวาคม 2566 โดยให้บริการในช่วง 06.00 - 24.00 น. อย่างไรก็ตาม รฟม. จะต้องตรวจสอบงานและความปลอดภัยให้เป็นไปตามสัญญาก่อนเปิดให้บริการต่อไป
รัฐบาลไทย-ข่าวทำเนียบรัฐบาล-"สิทธิบัตรทอง" ไกลบ้าน ใช้บริการได้
วันอังคารที่ 24 ตุลาคม 2566
"สิทธิบัตรทอง" ไกลบ้าน ใช้บริการได้
.....
สํานักงานหลักประกันสุขภาพแห่งชาติ (สปสช.) ลงพื้นที่แนะนําการใช้บริการสิทธิบัตรทอง แก่กลุ่มสมัชชาคนจนที่เชิงสะพานมัฆวานรังสรรค์ ซึ่งพบว่าประชาชนบางส่วนเจ็บป่วยแต่ไม่สามารถใช้สิทธิบัตรทองได้ ถูกเรียกเก็บค่าใช้จ่ายเนื่องจากเดินทางมาจากต่างจังหวัด
.
สปสช. แนะนําการรับบริการ โดยหากมีอาการเจ็บป่วยเล็กน้อย รับบริการได้ที่ "ระบบการแพทย์ทางไกล" 4 แอปพลิเคชัน ได้แก่
1. แอปพลิเคชัน Clicknic (คลิกนิก) ให้บริการโดย บริษัท คลิกนิก เฮลท์จํากัด
https://forms.gle/hfo2Wr9jdvybn8d57
2. Totale Telemed (โททอลเล่ เทเลเมด) โดย บริษัท โททอลเล่เทเลเมด
https://lin.ee/a1lHjXZn
3. แอปพลิเคชัน MorDee (หมอดี) ให้บริการโดย บริษัท ทรู ดิจิทัล กรุ๊ป จํากัด
https://form.typeform.com/to/cNKqNz3p
4. แอป Saluber MD โดย บริษัท ซาลูเบอร์เอ็มดีwww.telemed.salubermdthai.com
.
หรือ ร้านขายยาที่มีสติกเกอร์ "ร้านยาคุณภาพของฉัน" ซึ่งดูรายชื่อได้ที่https://www.nhso.go.th/downloads/204
.
หากต้องการเข้ารับบริการแบบผู้ป่วยนอก รับบริการได้ที่ ศูนย์บริการสาธารณสุข 6 สโมสรวัฒนธรรมหญิง และ ศูนย์บริการสาธารณสุข 38 จี๊ด-ทองคํา บําเพ็ญ รวมถึง คลินิกชุมชนอบอุ่น ตามนโยบายบริการปฐมภูมิไปที่ไหนก็ได้ โดยหากจําเป็นต้องรักษาใน รพ. จะมีการส่งต่อตามระบบ ไม่ต้องเสียค่าบริการ
.
ผู้มีข้อสงสัย สอบถามเพิ่มเติมได้ที่ สายด่วน สปสช. 1330 หรือ ไลน์ @nhso ตลอด 24 ชม.
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตือน! ค่าฝุ่น PM 2.5 เพิ่มขึ้นแนะเช็กค่าฝุ่นก่อนออกจากบ้าน ด้วยแอปฯ Air4Thai
วันอังคารที่ 24 ตุลาคม 2566
เตือน! ค่าฝุ่น PM 2.5 เพิ่มขึ้นแนะเช็กค่าฝุ่นก่อนออกจากบ้าน ด้วยแอปฯ Air4Thai
.....
กระทรวงสาธารณสุข เผย PM 2.5 มักเพิ่มขึ้นในช่วงปลายปีต่อเนื่องไปจนถึงต้นปี ขอให้หน่วยงานที่เกี่ยวข้องเฝ้าติดตามสถานการณ์เพื่อแจ้งเตือนประชาชนให้ระมัดระวังสุขภาพได้อย่างทันท่วงที พร้อมแนะประชาชนตรวจสอบค่าฝุ่นก่อนออกจากบ้าน หลังพบหลายจังหวัด รวมทั้ง กทม. มี ค่าฝุ่นเพิ่มสูงขึ้นในระดับปานกลาง (สีเหลือง) ถึงเริ่มมีผลกระทบต่อสุขภาพ (สีส้ม) ได้แก่ :
>> ภาคตะวันออกเฉียงเหนือ เช่น นครพนม มุกดาหาร ยโสธร หนองคาย อุบลราชธานี
>> กทม.เช่น ริมถนนกาญจนาภิเษก เขตบางขุนเทียน, ริมถนนดินแดง เขตดินแดง, แขวงคลองกุ่ม เขตบึงกุ่ม, ริมถนนจรัญสนิทวงศ์ เขตบางพลัด, แขวงทุ่งวัดดอน เขตสาทร, ริมถนนเจริญนคร เขตคลองสาน
.
ระดับสีคุณภาพอากาศ ดังนี้
1.สีฟ้า ระดับดีมาก และ 2.สีเขียว ระดับดี ประชาชนทุกคนสามารถทํากิจกรรมนอกบ้านได้ตามปกติ
3. สีเหลือง ระดับปานกลาง กลุ่มเสี่ยงควรลดระยะเวลาการทํากิจกรรมภายนอกอาคาร
4. สีส้ม ระดับเริ่มมีผลกระทบต่อสุขภาพ ประชาชนทั่วไปควรลดระยะเวลาการทํากิจกรรมภายนอกอาคาร *ถ้าจําเป็นออกนอกบ้านให้สวมหน้ากากป้องกัน
5. สีแดง ระดับที่มีผลกระทบต่อสุขภาพ ประชาชนทั่วไปควรลด/จํากัดระยะเวลาการทํากิจกรรมภายนอกอาคาร *ถ้าต้องออกนอกบ้านให้สวมหน้ากากป้องกันฝุ่นทุกครั้ง
.
ช่องทางตรวจสอบค่าฝุ่น PM 2.5 ดังนี้
1) แอปพลิเคชัน Air4Thai
2) เว็บไซต์http://air4thai.pcd.go.th3) เว็บไซต์https://pm25gistda.or.th
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ.เผย ดูแลสุขภาพแรงงานไทยรวม 3,861 ราย ยังเหลือนอนรักษาใน รพ. 4 ราย
วันอังคารที่ 24 ตุลาคม 2566
สธ.เผย ดูแลสุขภาพแรงงานไทยรวม 3,861 ราย ยังเหลือนอนรักษาใน รพ. 4 ราย
กระทรวงสาธารณสุข เผยผลการดูแลสุขภาพแรงงานไทยกลับจากอิสราเอล 24 ชุด รวม 3,861 ราย มีผู้ป่วยส่งต่อรักษาในโรงพยาบาล 7 ราย ยังเหลือนอนรักษา 4 ราย เป็นอาการทางกาย 3 ราย คือ กระดูกสะโพกหัก, มีผื่นเรื้อรังและแผลจากสะเก็ดระเบิด และผู้ป่วยด้านสุขภาพจิต 1 ราย
วันนี้ (24 ตุลาคม 2566) นพ.สุรโชค ต่างวิวัฒน์ รักษาราชการแทนรองปลัดกระทรวงสาธารณสุข ในฐานะผู้บัญชาการศูนย์ปฏิบัติการฉุกเฉินด้านการแพทย์และสาธารณสุข (PHEOC) กล่าวถึงความคืบหน้าการดูแลสุขภาพแรงงานไทยที่อพยพจากสถานการณ์ความไม่สงบในประเทศอิสราเอล ว่า ข้อมูลเมื่อเวลา 01.00 น. วันนี้ ภาพรวมกระทรวงสาธารณสุขได้ให้การดูแลสุขภาพกายและจิตใจของแรงงานไทยที่เดินทางกลับมาจํานวน 24 ชุดรวม 3,861 ราย เป็นชาย 3,796 ราย และหญิง 65 ราย ในจํานวนนี้ ต้องส่งต่อเข้ารับการรักษาในโรงพยาบาล 7 ราย โดยปัจจุบัน ยังมีผู้ป่วยนอนพักรักษาอยู่ที่โรงพยาบาล 4 ราย แบ่งเป็น ผู้ป่วยทางกาย 3 ราย ได้แก่ 1.ผู้ป่วยที่ตกจากที่สูง กระดูกขาหัก ส่งต่อโรงพยาบาลเลิดสิน กรมการแพทย์ เมื่อวันที่ 19 ตุลาคม 2566 แพทย์ทําการผ่าตัดให้วันนี้ อาการทั่วไปดี มีญาติมาเยี่ยมให้กําลังใจทุกวัน 2.ผู้ป่วยเป็นผื่นเรื้อรัง ส่งรักษาต่อที่สถาบันราชประชาสมาสัย เมื่อวันที่ 21 ตุลาคม 2566 อยู่ระหว่างการตรวจหาสาเหตุ และ 3.ผู้ป่วยมีบาดแผลจากสะเก็ดระเบิด 1 ราย วันนี้ส่งรับการรักษาต่อที่โรงพยาบาลมหาราชนครราชสีมา
นพ.สุรโชคกล่าวต่อว่า ส่วนผู้ป่วยด้านสุขภาพจิต 1 ราย ได้รับการส่งตัวไปสถาบันจิตเวชศาสตร์สมเด็จเจ้าพระยา เมื่อวันที่ 19 ตุลาคม 2566 อยู่ระหว่างการดูแลของทีมแพทย์และสหวิชาชีพ สําหรับวันนี้ได้รับรายงานจากกองด่านควบคุมโรคติดต่อระหว่างประเทศ ว่า มีเที่ยวบินเดินทางกลับมาถึงท่าอากาศยานสุวรรณภูมิอีก 1 เที่ยวบิน จํานวน 130 คน เป็นชาย 129 คน และหญิง 1 คน ผลการคัดกรองไม่พบมีอาการเจ็บป่วยทั้งด้านสุขภาพกายและสุขภาพจิต
****************************************** 24 ตุลาคม 2566
รัฐบาลไทย-ข่าวทำเนียบรัฐบาล-ครม. เห็นชอบยกเว้น การยื่นรายการตามแบบรายกร ของคนต่างด้าว ซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จังหวัดสงขลา เป็นการชั่วคราว
วันอังคารที่ 24 ตุลาคม 2566
24/10/2566
ครม. เห็นชอบยกเว้น การยื่นรายการตามแบบรายกร ของคนต่างด้าว ซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จังหวัดสงขลา เป็นการชั่วคราว
ครม.เห็นชอบยกเว้นการยื่นรายการตามแบบรายกรของคนต่างด้าวซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จังหวัดสงขลา เป็นการชั่วคราว  (ในช่วงระหว่างวันที่ 1 พฤศจิกายน 2566- 30 เมษายน 2567)
วันนี้ (24 ต.ค. 66) นายคารม พลพรกลาง รองโฆษกประจําสํานักนายกรัฐมนตรีกล่าวว่า คณะรัฐมนตรีมีมติเห็นชอบยกเว้นการยื่นรายการตามแบบรายกรของคนต่างด้าวซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จังหวัดสงขลา เป็นการชั่วคราว (ในช่วงระหว่างวันที่ 1 พฤศจิกายน 2566- 30 เมษายน 2567) ซึ่งตรงกับช่วงฤดูกาลท่องเที่ยวของนักท่องเที่ยวมาเลเซีย เพื่อเป็นการอํานวยความสะดวกให้กับกลุ่มนักท่องเที่ยวมาเลเซียที่จะเดินทางผ่านด่านตรวจคนเข้าเมือง
นายคารม กล่าวว่า จากรายงานของกระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) พบว่า บริเวณด่านตรวจคนเข้าเมืองสะเดา จังหวัดสงขลา ใช้ระยะเวลาในการผ่านพิธีการตรวจคนเข้าเมืองมากกว่า 2 ชั่วโมง โดยเฉพาะในช่วงเทศกาลและวันหยุดต่อเนื่องหลายวัน ทั้งนี้ จากข้อมูลสถิติของกระทรวงการท่องเที่ยวและกีฬา ณ วันที่ 16 ตุลาคม 2566 พบว่า ในเดือนมกราคม-กันยายน 2566 นักท่องเที่ยวระหว่างประเทศที่เดินทางมาเยือนประเทศไทยมากที่สุด ได้แก่ นักท่องเที่ยวชาวมาเลเซีย (จํานวนประมาณ 3.1 ล้านคน) และมีประมาณการรายได้สะสมอยู่ที่ประมาณ 52,755 ล้านบาท (ประมาณการค่าใช้จ่ายต่อคน/ทริป เท่ากับ 16,588 บาท) ประกอบกับตามข้อมูลสถิตินักท่องเที่ยวรายด่านจากสํานักงานตรวจคนเข้าเมือง พบว่า ในปี 2566 นักท่องเที่ยวมาเลเซียเดินทางเข้าประเทศไทยผ่านบริเวณด่านตรวจคนเข้าเมืองสะเดา จังหวัดสงขลา จํานวนเฉลี่ย 1 แสนคนต่อเดือน ซึ่งจากข้อมูลข้างต้นแสดงให้เห็นว่า นักท่องเที่ยวมาเลเซียมีความประสงค์จะขอเดินทางเข้ามายังประเทศโดยจํานวนมากและเป็นกลุ่มนักท่องเที่ยวที่มีศักยภาพ รวมทั้งนักท่องเที่ยวส่วนใหญ่ยังมีแผนที่จะเดินทางท่องเที่ยวเชื่อมโยงทั่วประเทศซึ่งเป็นการกระจายรายได้จากการท่องเที่ยวไปยังภูมิภาคอื่น ๆ ด้วย
“การยกเว้นการยื่นรายการตามแบบรายกรของคนต่างด้าวซึ่งเดินทางเข้ามาในหรือออกไปนอกราชอาณาจักร (แบบ ตม.6) ณ ด่านตรวจคนเข้าเมืองสะเดา จังหวัดสงขลา เป็นการชั่วคราว ทําให้การดําเนินขั้นตอนในบริเวณด่านตรวจคนเข้าเมืองให้เป็นไปใได้อย่างรวดเร็วมากขึ้น และจะเป็นการเสริมสร้างภาพลักษณ์ที่ดีของประเทศไทย ลดความแออัดบริเวณหน้าด่านตรวจคนเข้าเมือง รวมถึงช่วยอํานวยความสะดวกให้แก่นักท่องเที่ยวตลาดหลักที่มีศักยภาพ ซึ่งจะช่วยส่งเสริมให้เกิดการเดินทางท่องเที่ยวจากนักท่องเที่ยวชาวต่างซาติมากยิ่งขึ้น เกิดการกระจายรายได้ไปยังพื้นที่ที่มีการเดินทางท่องเที่ยวในภูมิภาคต่าง ๆ ต่อเนื่องไป รวมทั้งช่วยให้เกิดการใช้จ่ายหมุนเวียนในระบบเศรษฐกิจ” นายคารม กล่าว
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม วางพวงมาลาถวายราชสักการะพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ๒๓ ตุลาคม ๒๕๖๖
วันอังคารที่ 24 ตุลาคม 2566
​ปลัดกระทรวงวัฒนธรรม วางพวงมาลาถวายราชสักการะพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ๒๓ ตุลาคม ๒๕๖๖
​ปลัดกระทรวงวัฒนธรรม วางพวงมาลาถวายราชสักการะพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ๒๓ ตุลาคม ๒๕๖๖
ปลัดกระทรวงวัฒนธรรม วางพวงมาลาถวายราชสักการะพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ๒๓ ตุลาคม ๒๕๖๖
วันที่ ๒๓ ตุลาคม ๒๕๖๖ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม นําคณะผู้บริหาร ข้าราชการ ร่วมพิธีวางพวงมาลาถวายราชสักการะพระบรมราชานุสรณ์ พระบาทสมเด็จพระจุลจอมเกล้าเจ้าอยู่หัว เนื่องในวันปิยมหาราช ๒๓ ตุลาคม ๒๕๖๖ โดยมี นางโชติกา อัครกิจโสภากุล รองปลัดกระทรวงวัฒนธรรม นางศศิฑอณร์ สุวรรณมณี หัวหน้าผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ พระลานพระราชวังดุสิต กรุงเทพฯ
ทั้งนี้ วันปิยมหาราช ตรงกับวันที่ ๒๓ ตุลาคม ของทุกปี เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว เนื่องจากพระองค์ทรงเป็นที่รักใคร่อย่างล้นเหลือของพสกนิกรทั้งชาวไทยและชาวต่างประเทศ พระองค์จึงได้รับการถวายพระราชสมัญญานามว่า "สมเด็จพระปิยมหาราช" ซึ่งมีความหมายว่า "พระมหากษัตริย์ที่ทรงเป็นที่รักยิ่งของปวงชน" ด้วยความสํานึกในพระมหากรุณาธิคุณ รัฐบาลจึงได้ประกาศให้วันที่ ๒๓ ตุลาคม เป็น "วันปิยมหาราช"
รัฐบาลไทย-ข่าวทำเนียบรัฐบาล-ครม. รับทราบข้อเสนอแนะ มาตรการหารือแนวทางในการส่งเสริม และคุ้มครองสิทธิมนุษยชนเกี่ยวกับปัญหาภาวะทางอากาศที่ส่งผลต่อสุขภาพอนามัยและความเป็นอยู่ของประชาชนในพื้นที่ 8 จังหวัด ภาคเหนือ
วันอังคารที่ 24 ตุลาคม 2566
24/10/2566
ครม. รับทราบข้อเสนอแนะ มาตรการหารือแนวทางในการส่งเสริม และคุ้มครองสิทธิมนุษยชนเกี่ยวกับปัญหาภาวะทางอากาศที่ส่งผลต่อสุขภาพอนามัยและความเป็นอยู่ของประชาชนในพื้นที่ 8 จังหวัด ภาคเหนือ
ครม.รับทราบข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับปัญหาภาวะทางอากาศที่ส่งผลต่อสุขภาพอนามัยและความเป็นอยู่ของประชาชนในพื้นที่ 8 จังหวัด ภาคเหนือตอนบน
วันนี้ (24 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (24 ตุลาคม 2566) รับทราบข้อเสนอแนะมาตรการหารือแนวทางในการส่งเสริมและคุ้มครองสิทธิมนุษยชนเกี่ยวกับปัญหาภาวะทางอากาศที่ส่งผลต่อสุขภาพอนามัยและความเป็นอยู่ของประชาชนในพื้นที่ 8 จังหวัด ภาคเหนือตอนบน ได้แก่ เชียงใหม่ เชียงราย ลําปาง ลําพูน แม่ฮ่องสอน น่าน แพร่ และพะเยา โดยเฉพาะฝุ่น PM 2.5
คณะกรรมการสิทธิมนุษยชนแห่งชาติ หรือ กสม. เห็นว่า ปัญหามลภาวะทางอากาศมีผลกระทบต่อสิทธิมนุษยชนในวงกว้าง และยังคงมีข้อจํากัดและอุปสรรคที่ควรได้รับการแก้ไขอย่างจริงจัง ดังนี้
1.ให้ศึกษาปัจจัยที่เป็นอุปสรรคในการกระจายอํานาจการบริหารจัดการสถานการณ์ไปยัง อปท. และดําเนินการขจัดอุปสรรคต่างๆ
2. ทบทวนนโยบายห้ามเผาเด็ดขาด คํานึงถึงบริบทเชิงพื้นที่และความจําเป็นของประชาชนที่ประกอบอาชีพเกษตรกรรม
3. พิจารณาจัดทําตัวชี้วัดที่ทุกภาคส่วนเห็นพ้องเพื่อนําไปใช้เป็นเครื่องมือในการปรับปรุงแก้ไขการบริหารจัดการมลภาวะทางอากาศ
โดยให้ ทส. เป็นหน่วยงานหลักรับเรื่องนี้ไปพิจารณาร่วมกับ กค. อว. กษ. มท. สธ. สงป. สนง.ก.พ.ร. และหน่วยงานที่เกี่ยวข้องเพื่อศึกษาแนวทางและความเหมาะสมของข้อเสนอดังกล่าว โดยให้ ทม. สรุปผลพิจารณาหรือผลการดําเนินการดังกล่าวในภาพรวม แล้วส่งให้ สลค. ภายใน 30 วัน นับตั้งแต่วันที่ได้รับแจ้งคําสั่ง เพื่อนําเสนอ ครม. ต่อไป
โดยที่ประชุม ครม. ยังรับทราบผลการประชุม รมต. อาเซียนด้านสิ่งแวดล้อม ครั้งที่ 17 และการประชุมอื่นที่เกี่ยวข้อง ระหว่างวันที่ 23-24 ส.ค. 2566 ณ สปป.ลาว โดยปลัด ทส. ได้กล่าวถ้อยแถลงถึงปัญหาผลกระทบจากการเปลี่ยนแปลงสภาพภูมิอากาศ การสูญเสียความหลากหลายทางชีวภาพ และมลพิษ โดยจะร่วมต่อสู้กับความท้าทายด้านสิ่งแวดล้อม เพื่อบรรลุเจตนารมณ์ความเป็นกลางทางคาร์บอน ภายในปี ค.ศ. 2065 โดยที่ประชุมได้มีการรับรองและรับทราบ เช่น รับรองการขึ้นทะเบียนอุทยานมรดกอาเซียนของไทย จํานวน 2 แห่ง (เขตรักษาพันธุ์สัตว์ป่าภูเขียว-อุทยานแห่งชาติน้ําหนาว ที่จังหวัดเพชรบูรณ์ และอุทยานแห่งชาติภูกระดึง ในจังหวัดเลย) รับรองร่างแถลงการณ์ร่วมอาเซียนว่าด้วยการเปลี่ยนแปลงสภาพภูมิอากาศ และรับทราบผลสรุปความสําเร็จความตกลงว่าด้วยการจัดตั้งศูนย์อาเซียนว่าด้วยการเปลี่ยนแปลงสภาพภูมิอากาศ
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนทางหลวงชนบทสาย สป.1011 แยก ทล.3 - เทพารักษ์ อำเภอบางพลี จังหวัดสมุทรปราการ เสร็จสมบูรณ์ และเปิดให้ประชาชนใช้สัญจรแล้ว
วันอังคารที่ 24 ตุลาคม 2566
กรมทางหลวงชนบท ขยายถนนทางหลวงชนบทสาย สป.1011 แยก ทล.3 - เทพารักษ์ อําเภอบางพลี จังหวัดสมุทรปราการ เสร็จสมบูรณ์ และเปิดให้ประชาชนใช้สัญจรแล้ว
....
กรมทางหลวงชนบท กระทรวงคมนาคม ดําเนินโครงการก่อสร้างถนนทางหลวงชนบทสาย สป.1011 แยก ทล.3 - เทพารักษ์ อําเภอบางพลี จังหวัดสมุทรปราการ เสร็จสมบูรณ์ และเปิดให้ประชาชนใช้สัญจรเรียบร้อยแล้ว ทั้งนี้ เพื่อส่งเสริมเศรษฐกิจการคมนาคมขนส่งในพื้นที่อุตสาหกรรม สนับสนุนโครงการระเบียงเศรษฐกิจภาคตะวันออก (Eastern Economic Corridor: EEC) ให้มีประสิทธิภาพมากยิ่งขึ้น ตามนโยบายของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม รวมถึงช่วยให้ประชาชนที่ต้องการเดินทางไปยังสถานที่และหน่วยงานราชการสําคัญต่าง ๆ เช่น สถาบันการแพทย์จักรีนฤบดินทร์ มหาวิทยาลัยราชภัฏธนบุรี สมุทรปราการ โครงการลูกพระดาบส สมุทรปราการ ตามพระราชดําริ สถานีอุตุนิยมวิทยาสมุทรปราการ และจังหวัดใกล้เคียงสามารถเดินทางได้อย่างสะดวกรวดเร็วปลอดภัย ประหยัดเวลา ค่าใช้จ่ายในการเดินทางเป็นการยกระดับคุณภาพชีวิตให้กับประชาชนอย่างยั่งยืน
โครงการฯ ก่อสร้างเป็นผิวจราจรคอนกรีตเสริมเหล็กโดยขยายถนนจากเดิม 2 ช่องจราจร เป็น 4 ช่องจราจร จาก กม. ที่ 0+000 - 2+200 และ กม. ที่ 2+900 - 3+875 ระยะทาง 3.175 กิโลเมตร และช่วงบริเวณหน้าสถาบันการแพทย์จักรีนฤบดินทร์ ก่อสร้างเป็น 6 ช่องจราจร จาก กม. ที่ 2+200 - 2+900 ระยะทาง 0.700 กิโลเมตร รวมระยะทาง 3.875 กิโลเมตร พร้อมก่อสร้างสะพานลอยคนข้าม 2 แห่ง สะพานคอนกรีตเสริมเหล็ก ข้ามคลอง 3 แห่ง ไฟฟ้าแสงสว่าง เครื่องหมายจราจร สิ่งอํานวยความปลอดภัย โดยโครงการฯ อยู่ในเขตพื้นที่ดินอ่อนจึงได้ปรับปรุงคุณภาพของดินด้วยการตอกเสาเข็มปูพรมเต็มพื้นที่ พร้อมแผ่นพื้นคอนกรีตเสริมเหล็กก่อนก่อสร้างโครงสร้างคันทาง เพื่อป้องกันการทรุดตัวบนพื้นที่ดินอ่อนอีกด้วย ใช้งบประมาณรวม 590 ล้านบาท
รัฐบาลไทย-ข่าวทำเนียบรัฐบาล-BOI เร่งส่งเสริมการลงทุนเชิงรุก ผลักดันไทยเป็น “ฐานการผลิตของอุตสาหกรรม” ชั้นนำระดับโลก
วันอังคารที่ 24 ตุลาคม 2566
BOI เร่งส่งเสริมการลงทุนเชิงรุก ผลักดันไทยเป็น “ฐานการผลิตของอุตสาหกรรม” ชั้นนําระดับโลก
.....
บอร์ดบีโอไอ เผยแนวทางขับเคลื่อนประเทศไทยให้เป็น “ฐานการผลิตของอุตสาหกรรม” ชั้นนําระดับโลก ด้วย “ยุทธศาสตร์ส่งเสริมการลงทุนเชิงรุก” ในระยะ 4 ปีข้างหน้า (พ.ศ. 2567 – 2570)
.
โดยจะส่งผลต่อการลงทุนที่จะเพิ่มขึ้นใน 5 อุตสาหกรรม:
1. อุตสาหกรรมกลุ่ม BCG (โดยเฉพาะเกษตร อาหาร การแพทย์ และพลังงานสะอาด)
2. อุตสาหกรรมยานยนต์ (โดยเฉพาะยานยนต์ไฟฟ้า)
3. อุตสาหกรรมอิเล็กทรอนิกส์ (โดยเฉพาะต้นน้ําและอิเล็กทรอนิกส์อัจฉริยะ)
4. อุตสาหกรรมดิจิทัลและสร้างสรรค์
5. การส่งเสริมให้ไทยเป็นศูนย์กลางธุรกิจระหว่างประเทศ
.
ที่ผ่านมา บอร์ดบีโอไอได้อนุมัติการส่งเสริมโครงการลงทุนแล้ว 6 โครงการ มูลค่า 41,086 ล้านบาท:
• โครงการผลิตรถยนต์ไฟฟ้าแบบแบตเตอรี่ และรถยนต์ไฟฟ้าแบบผสมเสียบปลั๊ก
• โครงการผลิตไฟฟ้าจากขยะด้วยเครื่องกังหันไอน้ํา
• โครงการผลิตไฟฟ้าจากขยะด้วยเครื่องกังหันไอน้ํา
• โครงการ Data Center
• โครงการขนส่งทางอากาศ
• โครงการสร้างแหล่งท่องเที่ยว
สําหรับสถิติคําขอรับการส่งเสริมการลงทุนในช่วง 8 เดือน (ม.ค. – ส.ค. 66) :
> > โครงการยื่นขอรับการส่งเสริมรวมทั้งสิ้น 1,375 โครงการ เพิ่มขึ้นร้อยละ 33
> > มูลค่าเงินลงทุน 465,058 ล้านบาท เพิ่มขึ้นร้อยละ 47
.
ทั้งนี้ จํานวนโครงการและมูลค่าเงินลงทุนสูงกว่าช่วงเดียวกันของปีก่อน ส่วนใหญ่เป็นการลงทุนในอุตสาหกรรมเครื่องใช้ไฟฟ้าและอิเล็กทรอนิกส์ อุตสาหกรรมเกษตรและแปรรูปอาหาร อุตสาหกรรมยานยนต์และชิ้นส่วน ตามลําดับ
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ ชื่นชม ททท. เตรียมจัดกิจกรรม Colorful Bangkok Winter Festival กระตุ้นการท่องเที่ยวช่วงปลายปีให้คึกคัก ส่งเสริมความเชื่อมั่นการเดินทางท่องเที่ยวในพื้นที่กรุงเทพมหานคร
วันอังคารที่ 24 ตุลาคม 2566
24/10/2566
นายกฯ ชื่นชม ททท. เตรียมจัดกิจกรรม Colorful Bangkok Winter Festival กระตุ้นการท่องเที่ยวช่วงปลายปีให้คึกคัก ส่งเสริมความเชื่อมั่นการเดินทางท่องเที่ยวในพื้นที่กรุงเทพมหานคร
นายกฯ ชื่นชม ททท. เตรียมจัดกิจกรรม Colorful Bangkok Winter Festival กระตุ้นการท่องเที่ยวช่วงปลายปีให้คึกคัก ส่งเสริมความเชื่อมั่นการเดินทางท่องเที่ยวในพื้นที่กรุงเทพมหานคร
นายชัย วัชรงค์ โฆษกประจําสํานักนายกรัฐมนตรี เผยว่า วันนี้ (24 ตุลาคม 2566) เวลา 09.00 น. ก่อนการประชุมคณะรัฐมนตรี (ครม.) ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล นางสาวสุดาวรรณ หวังศุภกิจโกศล รัฐมนตรีว่าการกระทรวงการท่องเที่ยวและกีฬา พร้อมด้วยนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม นางสาวฐาปนีย์ เกียรติไพบูลย์ ผู้ว่าการการท่องเที่ยวแห่งประเทศไทย นายชัชชาติ สิทธิพันธุ์ ผู้ว่าราชการกรุงเทพมหานคร และนางชฎาทิพ จูตระกูล กรรมการยุทธศาสตร์ซอฟต์พาวเวอร์แห่งชาติ เข้าพบนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เพื่อประชาสัมพันธ์กิจกรรม Colorful Bangkok Winter Festival โดยการท่องเที่ยวแห่งประเทศไทย (ททท.) ได้เตรียมจัดกิจกรรมความสุข 5 กิจกรรมสําคัญ ได้แก่ กิจกรรมสีสันแห่งสายน้ํา มหกรรมลอยกระทง ปี 2566 กิจกรรม Vijit Chao Phraya 2023 กิจกรรม Amazing Thailand Passport Privileges กิจกรรม Amazing Thailand Marathon Bangkok 2023 และ Amazing Thailand Countdown 2024 เพื่อกระตุ้นบรรยากาศการท่องเที่ยวช่วงปลายปีให้คึกคัก พร้อมส่งเสริมความเชื่อมั่นในการเดินทางท่องเที่ยวในพื้นที่กรุงเทพมหานคร
นายกรัฐมนตรีกล่าวชื่นชม ททท. และหน่วยงานที่เกี่ยวข้อง สําหรับการเตรียมจัดกิจกรรม Colorful Bangkok Winter Festival เป็นการดําเนินการที่ดีที่จะช่วยส่งเสริมให้เกิดความเชื่อมั่น และกระตุ้นการเดินทางท่องเที่ยวของนักท่องเที่ยว พร้อมทั้งเป็นการมอบความสุขให้กับประชาชน รวมทั้งนายกรัฐมนตรีได้ขอบคุณความร่วมมือจากหน่วยงานที่เกี่ยวข้องทั้งภาครัฐและเอกชนในการเตรียมกิจกรรม Colorful Bangkok Winter Festival ด้วย
สําหรับกิจกรรม Colorful Bangkok Winter Festival มุ่งนําเสนออัตลักษณ์ความเป็นไทยผ่านเทศกาลลอยกระทง ศิลปะ แสงสี ดนตรี กิจกรรม countdown ทั่วเกาะรัตนโกสินทร์ จากคลองผดุงกรุงเกษมสู่ริมเจ้าพระยา นับเป็นก้าวสําคัญของการส่งเสริมและเพิ่มมูลค่าแก่ต้นทุนทางวัฒนธรรม Soft Power ได้อย่างเป็นรูปธรรมมากขึ้น ซึ่งนอกจาก 5 กิจกรรมสําคัญแล้วกรุงเทพมหานครยังประสานความร่วมมือจากภาครัฐและเอกชน เข้าเป็นหนึ่งเดียวภายใต้โครงการฯ ร่วมจัดกิจกรรมในช่วงเวลาเดียวกัน เพื่อเพิ่มแรงส่งกระตุ้นการท่องเที่ยวช่วงปลายปีอย่างเต็มกําลัง และจะเป็นต้นแบบการพัฒนาศักยภาพของกิจกรรมเริ่มจากเมืองหลวงก่อนจะยกระดับสู่ทั่วประเทศและสากลต่อไป
รัฐบาลไทย-ข่าวทำเนียบรัฐบาล-ไฟเขียว! โครงการฯ รถไฟทางคู่ “ขอนแก่น-หนองคาย” วงเงิน 29,748 ลบ.
วันอังคารที่ 24 ตุลาคม 2566
ไฟเขียว! โครงการฯ รถไฟทางคู่ “ขอนแก่น-หนองคาย” วงเงิน 29,748 ลบ.
.....
ครม. (วันที่ 16 ต.ค. 2566) มีมติอนุมัติดําเนินโครงการก่อสร้างรถไฟทางคู่ “ช่วงขอนแก่น-หนองคาย” ของการรถไฟแห่งประเทศไทย วงเงิน 29,748 ล้านบาท ระยะดําเนินการ 5 ปี
.
ทั้งนี้ โครงการก่อสร้างรถไฟทางคู่ ช่วงขอนแก่น-หนองคาย เป็นส่วนหนึ่งของโครงการภายใต้ยุทธศาสตร์การพัฒนาโครงสร้างพื้นฐานด้านคมนาคมขนส่งของไทย ในส่วนแผนงาน 1 การพัฒนาโครงข่ายรถไฟระหว่างเมือง (การพัฒนาระบบรถไฟรางคู่) ระยะที่ 2 ซึ่งมีแผนจะเปิดให้บริการประชาชนในปี พ.ศ. 2570
.
โครงการดังกล่าว จะก่อสร้างทางรถไฟใหม่ขนาด 1.00 เมตร เพิ่มขึ้นจํานวน 1 ทาง ขนานไปกับเส้นทางรถไฟเดิม ระยะทางประมาณ 167 กิโลเมตร มีสถานีทั้งสิ้น 14 สถานี (ก่อสร้างสถานีใหม่ 6 สถานี ปรับปรุงสถานีเดิม 8 สถานี)
.
หากดําเนินการแล้วเสร็จ จะช่วยเพิ่มศักยภาพในการให้บริการขนส่งทางราง ตลอดจนสนับสนุนการขนส่งผู้โดยสารและสินค้า
.
อ่านเพิ่มเติม คลิก:https://www.thaigov.go.th/news/contents/details/73399
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม ร่วมน้อมรำลึกถึงพระมหากรุณาธิคุณ ๒๓ ตุลาคม "วันปิยมหาราช"
วันจันทร์ที่ 23 ตุลาคม 2566
​สํานักงานปลัดกระทรวงกลาโหม ร่วมน้อมรําลึกถึงพระมหากรุณาธิคุณ ๒๓ ตุลาคม "วันปิยมหาราช"
เช้านี้ (วันจันทร์ที่ ๒๓ ตุลาคม ๒๕๖๖) พลเอก สนิธชนก  สังขจันทร์ ปลัดกระทรวงกลาโหม เป็นประธานในพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว (รัชกาลที่ ๕)
เนื่องในวันปิยมหาราช ณ สํานักงานปลัดกระทรวงกลาโหม พื้นที่ศรีสมาน
สําหรับในวันที่ ๒๓ ตุลาคม ของทุกปีเป็นวันคล้ายวันสวรรคตของพระบาทสมเด็จพระจุลจอมเกล้า
เจ้าอยู่หัว รัชกาลที่ ๕ พระองค์ทรงเป็นกษัตริย์ที่มีพระมหากรุณาธิคุณอเนกประการ โดยในรัชสมัยของพระองค์ เกิดการเปลี่ยนแปลงในด้านการพัฒนามากมาย ทั้งด้านการปกครอง การรักษาเอกราช การต่างประเทศ การศาล การศึกษา การเลิกทาส รวมถึงการสาธารณูปโภค เช่น การไฟฟ้า การไปรษณีย์ โทรเลข และโทรศัพท์
ทั้งนี้ พิธีถวายราชสักการะเป็นอภิลักขิตสมัยคล้ายวันสวรรคตพระบาทสมเด็จพระจุลจอมเกล้า
เจ้าอยู่หัว และเพื่อเป็นการแสดงถึงความจงรักภักดี และสํานึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-ครม. ขยายระยะเวลา การดำเนินการจัดทำกฎหมาย ลำดับรอง ตามพระราชบัญญัติป้องกัน และปราบปรามการค้ามนุษย์ พ.ศ.2551
วันอังคารที่ 24 ตุลาคม 2566
24/10/2566
ครม. ขยายระยะเวลา การดําเนินการจัดทํากฎหมาย ลําดับรอง ตามพระราชบัญญัติป้องกัน และปราบปรามการค้ามนุษย์ พ.ศ.2551
ครม.ขยายระยะเวลาการดําเนินการจัดทํากฎหมายลําดับรองตามพระราชบัญญัติป้องกันและปราบปรามการค้ามนุษย์ พ.ศ.2551 ซึ่งแก้ไขเพิ่มเติมโดยพระราชกําหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ.2551 พ.ศ.2562
วันนี้ (24 ต.ค. 66) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะรัฐมนตรีเห็นชอบให้ขยายระยะเวลาดําเนินการดําเนินการจัดทํากฎหมายลําดับรองตามพระราชบัญญัติป้องกันและปราบปรามการค้ามนุษย์ พ.ศ.2551 ซึ่งแก้ไขเพิ่มเติมโดยพระราชกําหนดแก้ไขเพิ่มเติมพระราชบัญญัติป้องกันและปราบปรามการค้ามนุษย์ พ.ศ.2551 พ.ศ.2562 ตามที่กระทรวงการพัฒนาสังคมและความมั่นคงของมนุษย์เสนอ
นายคารม กล่าวว่า กระทรวงพัฒนาสังคมและความมั่นคงของมนุษย์ (พม.) ต้องปรับปรุงแก้ไขกฎหมายลําดับรองที่ได้ออกไปแล้วให้สอดคล้องกับกฎหมายแม่บทดังกล่าวอีก 6 ฉบับ ดังนี้
1. ระเบียบกระทรวงการพัฒนาสังคมและความมั่นคงของมนุษย์ ว่าด้วยการจัดให้บุคคลซึ่งอาจจะเป็นผู้เสียหายจากการกระทําความผิดฐานค้ามนุษย์อยู่ในความคุ้มครองเป็นการชั่วคราว พ.ศ. 2552
2. ระเบียบกระทรวงการพัฒนาสังคมและความมั่นคงของมนุษย์ว่าด้วยการเก็บรักษา และการใช้ประโยชน์เอกสารหรือข้อมูลข่าวสารที่ได้มาในการสืบสวนและใช้เป็นพยานหลักฐานในการดําเนินคดีความผิดฐานค้ามนุษย์ พ.ศ. 2551
3. ระเบียบกระทรวงการพัฒนาสังคมและความมั่นคงของมนุษย์ว่าด้วยการให้คว่ามช่วยเหลือแก่บุคคลซึ่งเป็นผู้เสียหายจากการกระทําความผิดฐานค้ามนุษย์ พ.ศ.2552
4. ระเบียบกระทรวงการพัฒนาสังคมและความมั่นคงของมนุษย์ว่าด้วยการจัดตั้งสถานคุ้มครองเอกชนเพื่อการช่วยเหลือและคุ้มคระงผู้เสียหายจากการค้ามนุษย์ พ.ศ. 2560
5. ประกาศสํานักนายกรัฐมนตรี เรื่อง มาตรการป้องกันและปราบปรามการค้ามนุษย์ในสถานประกอบกิจการ โรงงาน และยานพาหนะตามกฎหมายว่าด้วยการป้องกันและปราบปรามการคํามนุษย์ ลงวันที่ 15 พฤศจิกายน พ.ศ. 2558
6. ประกาศกระทรวงการพัฒนาสังคมและความมั่นคงของมนุษย์ เรื่อง กําหนดหลักเกณฑ์ วิธีการและเงื่อนไขการสั่งปิดสถานประกอบธุรกิจหรือโรงงาน การห้ามใช้ยานพาหนะเป็นการชั่วคราว หรือดําเนินมาตรการที่จําเป็นเพื่อป้องกันการกระทําผิดขึ้นอีก ลงวันที่ 15 พฤศจิกายน พ.ศ. 2558
นายคารม กล่าวว่า การดําเนินการปรับปรุงแก้ไขกฎหมายลําดับรองดังข้างต้น พม. เห็นว่า พระราชบัญญัติหลักเกณฑ์การจัดทําร่างกฎหมายและการประเมินผลสัมฤทธิ์ของกฎหมาย พ.ศ. 2562 ประกอบมติคณะรัฐมนตรีกําหนดให้ดําเนินการให้แล้วเสร็จภายในวันที่ 27 พฤศจิกายน 2566 แต่โดยที่การแก้ไขกฎหมายลําดับรองดังกล่าวเป็นการกําหนดหลักเกณฑ์และขั้นตอนวิธีการปฏิบัติงานของพนักงานเจ้าหน้าที่ที่เกี่ยวข้องกับหน่วยงานด้านการปราบปรามการค้ามนุษย์หลายหน่วยงาน ได้แก่ กระทรวงมหาดไทย กระทรวงแรงงาน กระทรวงยุติธรรม (กรมสอบสวนคดีพิเศษ) และสํานักงานตํารวจแห่งชาติ ซึ่งมีขั้นตอนการปฏิบัติที่แตกต่างกัน ส่งผลให้ต้องมีการสอบถามข้อเสนอแนะและปัญหาอุปสรรค เพื่อให้การกําหนดหลักเกณฑ์ไม่ก่อให้เกิดภาระและส่งผลกระทบต่อผู้เสียห่ายจากการถูกบังคับใช้แรงงานหรือบริการและประชาชนโดยตรง รวมทั้งต้องมีการรับฟังความคิดเห็นอย่างรอบด้านจากหน่วยงานผู้บังคับใช้กฎหมายลําดับรองดังกล่าวโดยตรง ทําให้ต้องใช้ระยะเวลาหารือร่วมกันเพื่อให้ได้หลักเกณฑ์กลางที่สามารถใช้ร่วมกันได้ พม. จึงมีความจําเป็นต้องเสนอ ครม.เพื่อขยายระยะเวลาในการออกกฎหมายลําดับรอง ออกไปอีก 1 ปี ตั้งแต่ 27 พฤศจิกายน 2566 เป็นต้นไป
รัฐบาลไทย-ข่าวทำเนียบรัฐบาล-เร่งผลักดัน “ระเบียบ-หลักเกณฑ์เงินช่วยเหลือฯ ชาวสวนยาง” กรณีเสียชีวิต ได้รับเงิน 30,000 บาท
วันอังคารที่ 24 ตุลาคม 2566
เร่งผลักดัน “ระเบียบ-หลักเกณฑ์เงินช่วยเหลือฯ ชาวสวนยาง” กรณีเสียชีวิต ได้รับเงิน 30,000 บาท
.....
การยางแห่งประเทศไทย (กยท.) เผยกําลังเร่งร่างระเบียบสวัสดิการและหลักเกณฑ์ สําหรับการช่วยเหลือเกษตรกรชาวสวนยาง กรณีเสียชีวิต
.
ทั้งนี้ ในช่วงระหว่างดําเนินการกําหนดและจัดสรรสวัสดิการฯ หากมีเกษตรกรชาวสวนยางที่ขึ้นทะเบียนกับ กยท. เสียชีวิต จะได้รับเงินช่วยเหลือ “ค่าปลงศพ” รายละไม่ต่ํากว่า 30,000 บาท
.
กรณีสวนยางประสบภัย สถานการณ์น้ําท่วม ทําให้พื้นที่สวนยางบางส่วนได้รับความเสียหาย กยท. จะช่วยเหลือชาวสวนยางที่ขึ้นทะเบียน รายละไม่เกิน 3,000 บาท
.
โดยเกษตรกรสามารถแจ้งขอรับความช่วยเหลือต่อเจ้าหน้าที่ กยท. สาขาในพื้นที่ที่สวนยางนั้นตั้งอยู่ ภายใน 30 วัน นับจากวันที่ประสบภัย หรือนับถัดจากวันที่ภัยพิบัติสิ้นสุดลง
.
นอกจากนี้ กยท. มีเงินทุนให้ชาวสวนยางกู้ยืม ตามมาตรา 49(5) กรณีได้รับความเดือดร้อน รายละไม่เกิน 50,000 บาท ดอกเบี้ยร้อยละ 2 ต่อปี และชําระหนี้ไม่เกิน 3 ปี
.
อ่านเพิ่มเติม คลิกhttps://www.thaigov.go.th/news/contents/details/73463
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม.เห็นชอบให้เลื่อนวันหยุดชดเชยวันสิ้นปี ประจำปี 2566 จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566 และกำหนดวันหยุดราชการเพิ่มเป็นกรณีพิเศษ ประจำปี 2567
วันอังคารที่ 24 ตุลาคม 2566
24/10/2566
ครม.เห็นชอบให้เลื่อนวันหยุดชดเชยวันสิ้นปี ประจําปี 2566 จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566 และกําหนดวันหยุดราชการเพิ่มเป็นกรณีพิเศษ ประจําปี 2567
ครม.เห็นชอบให้เลื่อนวันหยุดชดเชยวันสิ้นปี ประจําปี 2566 จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566 และกําหนดวันหยุดราชการเพิ่มเป็นกรณีพิเศษ ประจําปี 2567
วันนี้ (24 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรี (24 ตุลาคม 2566) มีมติ
1. เห็นชอบให้เลื่อนวันหยุดชดเชยวันสิ้นปี ประจําปี 2566 จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566
2. เห็นชอบการกําหนดวันหยุดราชการเพิ่มเป็นกรณีพิเศษ ประจําปี 2567 จํานวน 1 วัน คือ วันจันทร์ที่ 30 ธันวาคม 2567 และรับทราบภาพรวมวันหยุดราชการ ประจําปี 2567 จํานวน 20 วัน
3. ในกรณีที่หน่วยงานใดมีภารกิจในการให้บริการประชาชน หรือมีความจําเป็นหรือราชการสําคัญในวันหยุดดังกล่าว ที่ได้กําหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้าหน่วยงานนั้นพิจารณาดําเนินการตามที่เห็นสมควร โดยมิให้เกิดความเสียหายแก่ทางราชการและกระทบต่อการให้บริการประชาชน
4. ในส่วนของรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธปท. และ รง. พิจารณาความจําเป็นเหมาะสมของการกําหนดให้วันดังกล่าวข้างต้นเป็นวันหยุดให้สอดคล้องกับกฎหมายที่เกี่ยวข้อง แล้วแต่กรณีต่อไป
การเลื่อนวันหยุดชดเชยวันสิ้นปี จากวันอังคารที่ 2 มกราคม 2567 เป็นวันศุกร์ที่ 29 ธันวาคม 2566 เพื่อให้เกิดการกระจายตัวของการเดินทางเพื่อบรรเทาปัญหาการจราจรติดขัดในช่วงเทศกาลปีใหม่ และการกําหนดวันหยุดราชการเพิ่มเป็นกรณีพิเศษ ประจําปี 2567 เพื่อให้มีวันหยุดต่อเนื่องในช่วงดังกล่าว ซึ่งจะช่วยกระตุ้นให้เกิดการเดินทางและเกิดการขับเคลื่อนทางเศรษฐกิจมากขึ้น โดยเฉพาะอย่างยิ่งในภาคธุรกิจและการท่องเที่ยวของประเทศ อีกทั้งการที่ ครม. มีมติเลื่อนวันหยุดชดเชยและกําหนดวันหยุดราชการเพิ่มเป็นกรณีพิเศษล่วงหน้าจะช่วยให้ส่วนราชการ รัฐวิสาหกิจ หน่วยงานอื่นของรัฐ รวมทั้งภาคเอกชนสามารถวางแผนการดําเนินการต่าง ๆ ที่เกี่ยวข้องล่วงหน้าได้อย่างเหมาะสมต่อไป
รัฐบาลไทย-ข่าวทำเนียบรัฐบาล-พลเอกธนภัทร ณิยกูล รองปลัดกระทรวงกลาโหม เป็นผู้แทนรัฐมนตรีว่าการกระทรวงกลาโหม และ ปลัดกระทรวงกลาโหม ในพิธีวางพวงมาลา เนื่องในวันที่ระลึกทหารผ่านศึกเกาหลี ประจำปี 2566
วันอังคารที่ 24 ตุลาคม 2566
พลเอกธนภัทร ณิยกูล รองปลัดกระทรวงกลาโหม เป็นผู้แทนรัฐมนตรีว่าการกระทรวงกลาโหม และ ปลัดกระทรวงกลาโหม ในพิธีวางพวงมาลา เนื่องในวันที่ระลึกทหารผ่านศึกเกาหลี ประจําปี 2566
...
วันศุกร์ที่ 20 ตุลาคม 2566 เวลา 10.00 น. พลเอกธนภัทร ณิยกูล รองปลัดกระทรวงกลาโหม เป็นผู้แทนรัฐมนตรีว่าการกระทรวงกลาโหม และ ปลัดกระทรวงกลาโหม ในพิธีวางพวงมาลา เนื่องในวันที่ระลึกทหารผ่านศึกเกาหลี ประจําปี 2566ณ อนุสาวรีย์ทหารผ่านศึกเกาหลี ร.21 รอ. ค่ายนวมินทราชินี อ.เมืองชลบุรี จ.ชลบุรี
โดยในพิธีพระบาทสมเด็จพระเจ้าอยู่หัวทรงพระกรุณาโปรดเกล้าฯ ให้ผู้แทนพระองค์ ไปในการวางพวงมาลา ของพระบาทสมเด็จพระเจ้าอยู่หัวและเป็นประธานในพิธีฯ
รัฐบาลไทย-ข่าวทำเนียบรัฐบาล-"พัชรวาทฯ" ลงพื้นที่ ตรวจเยี่ยมและติดตามการดำเนินงานหน่วยงาน ทส. ฝั่งทะเลอันดามัน พร้อมปล่อยเต่าตนุ คืนสู่ธรรมชาติ ณ อช. สิรินาถ  จ.ภูเก็ต
วันอังคารที่ 24 ตุลาคม 2566
"พัชรวาทฯ" ลงพื้นที่ ตรวจเยี่ยมและติดตามการดําเนินงานหน่วยงาน ทส. ฝั่งทะเลอันดามัน พร้อมปล่อยเต่าตนุ คืนสู่ธรรมชาติ ณ อช. สิรินาถ  จ.ภูเก็ต
"พัชรวาทฯ" ลงพื้นที่ ตรวจเยี่ยมและติดตามการดําเนินงานหน่วยงาน ทส. ฝั่งทะเลอันดามัน พร้อมปล่อยเต่าตนุ คืนสู่ธรรมชาติ ณ อช. สิรินาถ  จ.ภูเก็ต
"พัชรวาทฯ" ลงพื้นที่ ตรวจเยี่ยมและติดตามการดําเนินงานหน่วยงาน ทส. ฝั่งทะเลอันดามัน พร้อมปล่อยเต่าตนุ คืนสู่ธรรมชาติ ณ อช. สิรินาถ จ.ภูเก็ต
วันที่ 21 ตุลาคม 2566 เวลา 13.00 น. พล.ต.อ. พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม ​พร้อมด้วยนายพิชิต สมบัติมาก รองปลัดกระทรวงฯ นายอรรถพล เจริญชันษา อธิบดีกรมทรัพยากรทางทะเลและชายฝั่ง รักษาราชการแทนอธิบดีกรมอุทยานแห่งชาติ สัตว์ป่า และพันธุ์พืช และนายปิ่นสักก์ สุรัสวดี อธิบดีกรมควบคุมมลพิษ ลงพื้นที่ตรวจเยี่ยมอุทยานแห่งชาติทางทะเลและติดตามการดําเนินงานของหน่วยงานในสังกัดกระทรวงฯ ในเขตพื้นที่ทะเลอันดามัน โดยมีนายอํานวย พิณสุวรรณ รองผู้ราชการจังหวัดภูเก็ต และหัวหน้าส่วนราชการในพื้นที่ในสังกัดกระทรวงฯ ให้การต้อนรับและรายงานผลการดําเนินงานในพื้นที่ ณ ที่ทําการอุทยานแห่งชาติสิรินาถ อ.ถลาง จ.ภูเก็ต
โอกาสนี้ พล.ต.อ. พัชรวาท พร้อมคณะได้เยี่ยมชมนิทรรศการจากหน่วยงานในสังกัดกระทรวงฯ
ทั้งด้านอุทยานแห่งชาติ การคุ้มครองทรัพยากร การท่องเที่ยว การกู้ภัย ด้านทรัพยากรทางทะเลและชายฝั่ง การจัดการสิ่งแวดล้อม และด้านการส่งเสริมการปลูกป่า ป่าชุมชน ณ บริเวณห้องนิทรรศการสถาบันประชารัฐพิทักษ์ทะเล อาทิ การแก้ไขปัญหาการกัดเชาะชายฝั่ง ด้วยการติดตั้งรั้วตักทราย "Sand Fence" แนวทางการจัดทําแผนงาน/โครงการป้องกันและแก้ไขปัญหาการกัดเซาะชายฝั่ง การสํารวจชนิดและประชากรจักจั่นทะเล บริเวณหาดไม้ขาวและหาดทรายแก้ว การติตตามสถานภาพปะการังในพื้นที่อุทยานแห่งชาติทางทะเล การศึกษาการเปลี่ยนแปลงสภาพชายหาดในพื้นที่อุทยานแห่งชาติทางทะเล การบริหารจัดการสิ่งแวดล้อมฝั่งอันดามัน และการบริหารจัดการสิ่งแวดล้อม จังหวัดภูเก็ต การแก้ไขปัญหาการอยู่อาศัยทํากิน ในพื้นที่ป่าสงวนแห่งชาติ เป็นต้น
นอกจากนี้ พล.ต.อ. พัชรวาท ได้ปลูกต้นจิกทะเลเพื่อเพิ่มพื้นที่สีเขียว และรับชมการสาธิตการกู้ชีพกู้ภัยในอุทยานแห่งชาติ โดยศูนย์กู้ภัยอุทยานแห่งชาติที่ 6 จ.ภูเก็ต และการสาธิตการช่วยเหลือสัตว์ทะเลหายาก โดยศูนย์วิจัยทรัพยากรทางทะเลและชายฝั่งทะเลอันดามันตอนบนและศูนย์ช่วยชีวิตสัตว์ทะเลหายากสิรีธาร จ.ภูเก็ต จากนั้น นําคณะร่วมกิจกรรมปล่อยเต่าตนุ จํานวน 11 ตัว กลับคืนสู่ธรรมชาติ ณ บริเวณจัดกิจกรรมริมชายหาดในยาง อุทยานแห่งชาติสิรินาถ อ.ถลาง จ.ภูเก็ต อีกด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมการดำเนินงานป้องกันและปราบปรามยาเสพติด จังหวัดศรีสะเกษ
วันอังคารที่ 24 ตุลาคม 2566
24/10/2566
รัฐมนตรีว่าการกระทรวงยุติธรรม ตรวจเยี่ยมการดําเนินงานป้องกันและปราบปรามยาเสพติด จังหวัดศรีสะเกษ
รัฐมนตรีว่าการกระทรวงยุติธรรม ตรวจเยี่ยมการดําเนินงานป้องกันและปราบปรามยาเสพติด จังหวัดศรีสะเกษ
ในวันอาทิตย์ที่ ๒๒ ตุลาคม ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม และคณะ ลงพื้นที่ตรวจราชการและตรวจเยี่ยมดูงานด้านการป้องกัน การบําบัดรักษา และการเฝ้าระวังปัญหายาเสพติด โดยกระบวนการมีส่วนร่วมของประชาชน ณ โรงเรียนเขื่อนช้างวิทยาคาร ตําบลเขิน อําเภอน้ําเกลี้ยง จังหวัดศรีสะเกษ และพื้นที่ปฏิบัติงานของชุดรักษาความปลอดภัยหมู่บ้าน (ชรบ.) ตําบลเขิน อําเภอน้ําเกลี้ยง จังหวัดศรีสะเกษ
นโยบายการป้องกันและแก้ไขปัญหายาเสพติดในหมู่บ้าน/ชุมชน มีจุดเน้นโดยการส่งเสริมให้ประชาชนเข้ามามีบทบาทในการป้องกัน เฝ้าระวังปัญหายาเสพติดในหมู่บ้าน/ชุมชนมากขึ้น ซึ่งสถานการณ์ยาเสพติดที่ผ่านมาในตําบลเขิน อําเภอน้ําเกลี้ยง จังหวัดศรีสะเกษ พบว่ามีการแพร่ระบาดของยาเสพติดรุนแรง เด็กและเยาวชนเข้าไปเกี่ยวข้องกับยาเสพติดจํานวนมาก จนส่งผลกระทบต่อชีวิตความเป็นอยู่ของคนในพื้นที่
ในการแก้ไขปัญหายาเสพติดในพื้นที่ ต้องดําเนินการลดความต้องการใช้ยาเสพติดให้ได้ ซึ่งการเอาชนะยาเสพติดในระดับหมู่บ้าน/ชุมชน ต้องสลายโครงสร้างปัญหาด้วยการลดและขจัดอิทธิพลของกลุ่มผู้ค้ายาเสพติดหรือเจ้า
หน้าที่รัฐที่เกี่ยวข้อง ทําให้ประชาชนในพื้นที่มั่นใจที่จะเข้าร่วมแก้ไขปัญหาเป็นอันดับแรก พร้อมทั้งดําเนินมาตรการทุกด้านทั้งการป้องกัน บําบัดรักษา ปราบปราม และพัฒนาประสานสอดคล้องด้วยกลไกและกระบวนการดําเนินงาน โดยหน่วยงานภาครัฐที่ดูแลรับผิดชอบพื้นที่ควบคู่กับพลังภาคประชาชนที่จะรักษาพื้นที่ในระยะต่อไป
จังหวัดศรีสะเกษร่วมกับสํานักงาน ป.ป.ส. โดยสํานักงาน ปปส.ภาค ๓ ขับเคลื่อนการจัดตั้งชุดรักษาความปลอดภัยหมู่บ้าน (ชรบ.) ขึ้นมา โดย ชรบ. ทุกคนต่างปฏิบัติหน้าที่กันอย่างแข็งขันและจริงจัง ทําให้ปัญหายาเสพติดในพื้นที่จังหวัดศรีสะเกษ ตั้งแต่ปี ๒๕๖๔ - ๒๕๖๖ ลดลงร้อยละ ๓๔.๔ (อ้างอิงจากข้อมูลสถิติด้านการค้าและการแพร่ระบาดยาเสพติดของระบบสํานักงานตํารวจแห่งชาติ : CRIMES) คนในหมู่บ้าน/ชุมชนหันมาเห็นความสําคัญและร่วมมือกันดูแล สอดส่อง เฝ้าระวังปัญหาต่างๆ ที่อาจจะเกิดขึ้นในหมู่บ้าน อีกทั้งกลไก ชรบ. ยังเป็นกลไกสําคัญที่ช่วยกดดันผู้ค้าผู้เสพด้วยสันติวิธี จนทําให้ปัญหาในชุมชนเริ่มคลี่คลายและกลับมาเข้มแข็งอีกครั้งด้วยมือของคนในชุมชนเพื่อคนในชุมชน
รัฐบาลไทย-ข่าวทำเนียบรัฐบาล-ครม.รับทราบการเลื่อนจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564  และเห็นชอบในหลักการกรอบวงเงินงบฯ สำหรับเป็นค่าใช้จ่ายในการเป็นเจ้าภาพจัดการแข่งขัน
วันอังคารที่ 24 ตุลาคม 2566
24/10/2566
ครม.รับทราบการเลื่อนจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564  และเห็นชอบในหลักการกรอบวงเงินงบฯ สําหรับเป็นค่าใช้จ่ายในการเป็นเจ้าภาพจัดการแข่งขัน
ครม.รับทราบการเลื่อนจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564  และเห็นชอบในหลักการกรอบวงเงินงบฯ สําหรับเป็นค่าใช้จ่ายในการเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564
วันนี้ (24 ตุลาคม 2566) นายชัย วัชรงค์ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (24 ตุลาคม 2566) มีมติรับทราบการเลื่อนจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564 (ค.ศ. 2021) จากเดิมระหว่างวันที่ 17-26 พ.ย. 2566 เลื่อนเป็น วันที่ 24 ก.พ. – 6 มี.ค. 2567 และเห็นชอบในหลักการกรอบวงเงินงบฯ สําหรับเป็นค่าใช้จ่ายในการเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564 (ค.ศ. 2021) วงเงินทั้งสิ้น 1,745 ล้านบาท โดยให้ กก. (กกท.) พิจารณานํารายได้จากการบริหารสิทธิประโยชน์ต่างๆ มาสมทบเป็นค่าใช้จ่ายสําหรับดําเนินการจัดการแข่งขันอีกทางหนึ่ง รวมทั้งเร่งดําเนินการประชาสัมพันธ์ข้อมูลการแข่งขันกีฬาดังกล่าวเพื่อสร้างการรับรู้และเพิ่มโอกาสในการรับการสนับสนุนจากภาคเอกชนเพิ่มเติม ตามความเห็นของ สงป. และ สศช.
โดยจากกรอบ 1,745 ล้านบาทที่เห็นชอบนั้น ขอให้ใช้จากงบ กกท งบกองทุนพัฒนากีฬา และรายได้ ให้เต็มที่ก่อน แล้วค่อยของบกลางไปเติมเต็ม
ตามที่ ครม. มีมติ (17 มีนาคม 2563) เห็นชอบในหลักการให้ไทยเสนอตัวเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 พ.ศ. 2564 (ค.ศ. 2021) สภาโอลิมปิกแห่งเอเชีย (Olympic Council Of Asia: OCA) ได้มีมติให้ประเทศไทยเป็นเจ้าภาพจัดการแข่งขันกีฬาดังกล่าว ซึ่งประเทศไทยได้กําหนดให้มีการจัดการแข่งขันกีฬาที่กรุงเทพฯ และจังหวัดชลบุรี ระหว่างวันที่ 24 ก.พ. – 6 มี.ค. 2567
รัฐบาลไทย-ข่าวทำเนียบรัฐบาล-แถลงความสำเร็จโครงการ Smart School Bus : รถโรงเรียนรุ่นใหม่เด็กปลอดภัย
วันอังคารที่ 24 ตุลาคม 2566
แถลงความสําเร็จโครงการ Smart School Bus : รถโรงเรียนรุ่นใหม่เด็กปลอดภัย
แถลงความสําเร็จโครงการ Smart School Bus : รถโรงเรียนรุ่นใหม่เด็กปลอดภัย
วันนี้ (24 ตุลาคม 2566) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวความสําเร็จโครงการ Smart School Bus โครงการรถโรงเรียนรุ่นใหม่เด็กปลอดภัย โดยโครงการนี้จัดขึ้นเพื่อส่งเสริมการประยุกต์ใช้เทคโนโลยีและนวัตกรรมดิจิทัลในด้านความปลอดภัยเชิงป้องกันและส่งเสริมการสร้างระบบบริหารจัดการรถรับ-ส่งนักเรียนอัจฉริยะต้นแบบ ( Smart School Bus Showcase) ที่เหมาะสม ให้กับการเดินทางโดยรถรับส่งนักเรียนของเด็กนักเรียนระดับชั้นอนุบาลถึงระดับมัธยมศึกษาตอนต้นในพื้นที่เมืองอัจฉริยะที่มีความพร้อม โดยมี ผศ.ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล (depa) กล่าวรายงานฯ ณ ห้อง Magic 3 โรงแรมมิราเคิลแกรนด์คอนเวนชั่น หลักสี่ กรุงเทพฯ
______________________
รัฐบาลไทย-ข่าวทำเนียบรัฐบาล-กระทรวงคมนาคม แต่งตั้งคณะทำงานเพื่อเร่งหาแนวทางแก้ไขปัญหา และลดผลกระทบให้กับประชาชน จากกรณีอาคารชุดแอชตัน อโศก
วันอังคารที่ 24 ตุลาคม 2566
กระทรวงคมนาคม แต่งตั้งคณะทํางานเพื่อเร่งหาแนวทางแก้ไขปัญหา และลดผลกระทบให้กับประชาชน จากกรณีอาคารชุดแอชตัน อโศก
...
นายสรพงศ์ ไพฑูรย์พงษ์ รองปลัดกระทรวงคมนาคม แถลงข่าวกรณีการดําเนินการหาแนวทางแก้ไขปัญหาและลดผลกระทบให้กับประชาชน จากกรณีอาคารชุดแอชตัน อโศก โดยมี นางสาวณภัทรา กมลรักษา ผู้ช่วยเลขานุการรัฐมนตรีว่าการกระทรวงคมนาคม ร่วมแถลงข่าว เมื่อวันที่ 24 ตุลาคม 2566 ณ กระทรวงคมนาคม
รองปลัดกระทรวงคมนาคม กล่าวว่า เนื่องจากมีกลุ่มประชาชนผู้พักอาศัยอาคารชุด แอชตัน อโศก ยื่นเรื่องมายังกระทรวงคมนาคมถึงผลกระทบจากกรณีอาคารชุดแอชตัน อโศก ดังข้อมูลที่ปรากฎทางสื่อสารมวลชนมาแล้วก่อนหน้านี้ ซึ่งมีประเด็นที่เกี่ยวข้องกับกระทรวงคมนาคม กรณีการรถไฟฟ้าขนส่งมวลชนแห่งประเทศไทยให้ใช้พื้นที่สําหรับการดําเนินโครงการอาคารชุดดังกล่าว นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้สั่งการให้กระทรวงคมนาคมเร่งดําเนินการ หาแนวทางและมาตรการลดผลกระทบที่เกิดขึ้นกับประชาชนที่ได้รับความเดือดร้อนกรณีอาคารชุดแอชตัน อโศก โดยมีคําสั่งกระทรวงคมนาคมแต่งตั้งคณะทํางานเพื่อพิจารณาแนวทางในการแก้ไขปัญหาผู้ได้รับผลกระทบการอนุญาตใช้พื้นที่ของการรถไฟฟ้าขนส่งมวลชนแห่งประเทศไทย เพื่อให้เกิดการดําเนินการในส่วนที่เกี่ยวข้องกับกระทรวงคมนาคม สามารถตอบสนองและแก้ไขปัญหา ลดผลกระทบ ให้กับประชาชนได้อย่างเป็นรูปธรรม
คณะทํางานดังกล่าวมีนายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) เป็นประธาน และเชิญผู้แทนหน่วยงานเข้าร่วมเป็นองค์ประกอบคณะทํางานฯ อาทิ อธิบดีกรมการขนส่งทางราง ผู้แทนสํานักงานอัยการสูงสุด ผู้แทนสํานักงานคณะกรรมการกฤษฎีกา ผู้แทนกรุงเทพมหานคร ผู้บริหารกระทรวงคมนาคม และการรถไฟฟ้าขนส่งมวลชนแห่งประเทศไทย โดยจะทําหน้าที่ศึกษาข้อมูลที่เกี่ยวข้องกับประเด็นดังกล่าวอย่างครบถ้วน รอบด้าน เป็นไปตามกฎหมาย ระเบียบ ข้อบังคับต่าง ๆ พร้อมทั้งให้มีการประสานงานกับหน่วยงานที่เกี่ยวข้องเพื่อร่วมกันกําหนดแนวทางและข้อเสนอแนะ สําหรับแก้ไขปัญหาและบรรเทาผลกระทบให้กับประชาชนผู้ได้รับความเดือดร้อน ซึ่งคณะทํางานฯ จะเร่งศึกษาข้อมูล ผลกระทบและข้อเสนอแนะแนวทางต่าง ๆ ในเบื้องต้น ภายใน 2 สัปดาห์ ก่อนดําเนินการให้แล้วเสร็จตามอํานาจหน้าที่ภายใน 30 วัน
รัฐบาลไทย-ข่าวทำเนียบรัฐบาล-ผู้ประกันตน เฮ ! นำร่องรักษาฟรี 5 โรค ใน 74 สถานพยาบาล ถึง 31 ธ.ค. 66
วันอังคารที่ 24 ตุลาคม 2566
ผู้ประกันตน เฮ ! นําร่องรักษาฟรี 5 โรค ใน 74 สถานพยาบาล ถึง 31 ธ.ค. 66
.....
รัฐบาลขยายการทําบันทึกข้อตกลงโครงการ SSO 515 การให้บริการทางการแพทย์เพื่อเพิ่มประสิทธิภาพการเข้าถึงการรักษาของผู้ประกันตนในสถานพยาบาล 74 แห่งทั่วประเทศ
.
ซึ่งจะทําให้ผู้ประกันตนในกลุ่ม 5 โรคนําร่อง ได้แก่ โรคหัวใจและหลอดเลือด โรคหลอดเลือดสมอง โรคนิ่วในไตและถุงน้ําดี การผ่าตัดมะเร็งเต้านม และการผ่าตัดก้อนเนื้อที่มดลูกและหรือรังไข่ สามารถเข้าถึงการรักษาพยาบาลด้วยการผ่าตัดหรือทําหัตถการได้รวดเร็วขึ้น ลดระยะเวลาการรอคอยและพักฟื้น ลดภาวะแทรกซ้อนและความรุนแรงของโรค โดยไม่ต้องเสียค่าใช้จ่ายในการรับบริการ
.
ผู้ประกันตนสามารถใช้บริการตามโครงการฯ ได้ถึงวันที่ 31 ธ.ค. 2566 ตรวจสอบรายชื่อสถานพยาบาลที่ให้บริการ ได้ที่www.sso.go.th
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พล.ต.อ.พัชรวาท  เปิดการท่องเที่ยวอุทยานแห่งชาติทางทะเลฝั่งอันดามัน ชู "ท่องเที่ยวแนวใหม่ใส่ใจสิ่งแวดล้อม" พร้อมกระตุ้นเศรษฐกิจ สร้างรายได้สู่ชุมชน
วันอังคารที่ 24 ตุลาคม 2566
พล.ต.อ.พัชรวาท  เปิดการท่องเที่ยวอุทยานแห่งชาติทางทะเลฝั่งอันดามัน ชู "ท่องเที่ยวแนวใหม่ใส่ใจสิ่งแวดล้อม" พร้อมกระตุ้นเศรษฐกิจ สร้างรายได้สู่ชุมชน
พล.ต.อ.พัชรวาท  เปิดการท่องเที่ยวอุทยานแห่งชาติทางทะเลฝั่งอันดามัน ชู "ท่องเที่ยวแนวใหม่ใส่ใจสิ่งแวดล้อม" พร้อมกระตุ้นเศรษฐกิจ สร้างรายได้สู่ชุมชน
พล.ต.อ.พัชรวาท เปิดการท่องเที่ยวอุทยานแห่งชาติทางทะเลฝั่งอันดามัน ชู "ท่องเที่ยวแนวใหม่ใส่ใจสิ่งแวดล้อม" พร้อมกระตุ้นเศรษฐกิจ สร้างรายได้สู่ชุมชน
วันที่ 22 ตุลาคม 2566 เวลา 10.00 น. พล.ต.อ. พัชรวาท วงษ์สุวรรณ รองนายกรัฐมนตรีและรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดการท่องเที่ยวอุทยานแห่งชาติทางทะเลฝั่งอันดามัน โดยมีนายนพดล พลเสน เลขานุการฯ รมว.ทส. นายจตุพร บุรุษพัฒน์ ปลัดกระทรวงฯ พร้อมด้วยผู้บริหารระดับสูงในสังกัดกระทรวงฯ และนายสมชาย หาญภักดีปฏิมา รองผู้ว่าราชการจังหวัดกระบี่ รักษาราชการแทนผู้ว่าราชการจังหวัดกระบี่ รวมถึงเครือข่ายภาคเอกชน และประชาชนในพื้นที่ร่วมต้อนรับและร่วมงานกว่า 500 คน ณ อุทยานแห่งชาติหาดนพรัตน์ธารา – หมู่เกาะพีพี จังหวัดกระบี่
โอกาสนี้ พล.ต.อ. พัชรวาท ได้เชิญชวนนักท่องเที่ยวให้ท่องเที่ยวแบบ Low Carbon ซึ่งเป็นการท่องเที่ยวรูปแบบใหม่ใส่ใจสิ่งแวดล้อม อีกทั้งเน้นย้ําเจ้าหน้าที่ในเรื่องความปลอดภัย และการดูแลนักท่องเที่ยว ทั้งนี้ เพื่อกระตุ้นเศรษฐกิจจากการท่องเที่ยว ในการที่จะผลักดันการสร้างรายได้ สร้างงานให้กับประชาชนในพื้นที่ ซึ่งเป็นไปตามนโยบายเร่งด่วนของรัฐบาล พร้อมทั้ง ได้กล่าวขอบคุณทุกภาคส่วน ที่ให้ความร่วมมือปฏิบัติตามระเบียบกฎหมาย และให้การสนับสนุนการดําเนินงานของเจ้าหน้าที่ในการให้ความสําคัญกับทรัพยากรธรรมชาติ อันเป็นต้นทุนชีวิต เป็นแหล่งท่องเที่ยวทางธรรมชาติที่ดึงดูดผู้คนจากทั่วโลกเข้ามาท่องเที่ยว จับจ่ายใช้สอย สร้างรายได้จากการท่องเที่ยวให้กับคนไทยสืบไป
ทั้งนี้ ภายในงาน พล.ต.อ. พัชรวาท ได้มอบโล่ให้แก่ผู้ประกอบกิจการให้บริการนําเที่ยวที่ใส่ใจสิ่งแวดล้อม และผู้สนับสนุนการปฏิบัติงานด้านการอนุรักษ์ทรัพยากรธรรมชาติ รวมถึงมอบเงินกองทุนอนุรักษ์เต่าทะเลและถิ่นอาศัยพังงา -​ภูเก็ต ให้แก่ผู้แจ้งเบาะแสการวางไข่ของเต่าทะเล และมอบเปลเคลื่อนย้ายสําหรับช่วยชีวิตสัตว์ทะเลหายากให้แก่เครือข่ายชุมชนชายฝั่ง อีกทั้ง ได้เยี่ยมชมนิทรรศการการดําเนินงานทรัพยากรทางและเลและชายฝั่ง การปฏิบัติการอากาศยานไร้คนขับ UAV Mobile Operation เพื่อใช้ในการสํารวจ ติดตาม ประเมิน จํานวนสัตว์ทะเลเลี้ยงลูกด้วยนม การสํารวจพะยูนในจังหวัดตรังและกระบี่ อีกด้วย
รัฐบาลไทย-ข่าวทำเนียบรัฐบาล-สายตี้เฮ ! กทม. เตรียม "เปิดผับถึงตี 4" กระตุ้นเศรษฐกิจ
วันอังคารที่ 24 ตุลาคม 2566
สายตี้เฮ ! กทม. เตรียม "เปิดผับถึงตี 4" กระตุ้นเศรษฐกิจ
.....
กรุงเทพมหานคร (กทม.) พร้อมขยายเวลาเปิด-ปิดสถานบันเทิง ถึงเวลา 04.00 น. ตามนโยบายรัฐบาล เพื่อดึงดูดนักท่องเที่ยวและกระตุ้นเศรษฐกิจ
.
โดยในการปฏิบัติจะต้องปรับปรุงกรอบการทํางานให้ชัดเจนมากขึ้นในมิติต่าง ๆ เช่น
- การแบ่งโซนสถานบันเทิงให้เหมาะสมกับเมืองในปัจจุบัน เพื่อไม่ให้เกิดเสียงดังสร้างความรําคาญแก่ผู้อยู่อาศัยบริเวณใกล้เคียง
- การกํากับดูแลความปลอดภัย ได้แก่ การไม่ให้เยาวชนเข้าสถานบันเทิง และการทําผิดกฎหมายในเรื่องยาเสพติด
.
ทั้งนี้ กทม. คาดว่าเวลาที่เหมาะสมที่สุดในการทดลองเปิดสถานบันเทิงถึงเวลา 04.00 น. คือ ช่วงเทศกาลปีใหม่ ประมาณเดือนธันวาคม 2566
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-คำไว้อาลัยต่อการถึงแก่อนิจกรรมของนายอาศิส พิทักษ์คุมพล จุฬาราชมนตรี พุทธศักราช ๒๕๖๖
วันอาทิตย์ที่ 22 ตุลาคม 2566
22/10/2566
คําไว้อาลัยต่อการถึงแก่อนิจกรรมของนายอาศิส พิทักษ์คุมพล จุฬาราชมนตรี พุทธศักราช ๒๕๖๖
คําไว้อาลัยต่อการถึงแก่อนิจกรรมของนายอาศิส พิทักษ์คุมพล จุฬาราชมนตรี พุทธศักราช ๒๕๖๖
ในนามรัฐบาลและชาวไทยทุกคน ขอแสดงความเสียใจในการถึงแก่อนิจกรรมของนายอาศิส พิทักษ์คุมพล จุฬาราชมนตรีคนที่ ๑๘ ของประเทศไทย ตลอดระยะเวลาที่ท่านดํารงตําแหน่งจุฬาราชมนตรี ได้สร้างคุณูปการด้านศาสนาอิสลามไว้บนแผ่นดินไทยนานัปการ ท่านส่งเสริมการสร้างความสมานฉันท์เพื่อการอยู่ร่วมกันอย่างสันติในสังคมพหุวัฒนธรรม ผ่านโครงการต่าง ๆ เช่น จัดตั้งสถาบันวะสะฏียะฮ์ เพื่อส่งเสริมการปฏิบัติตามหลักศาสนิกชนของศาสนาอิสลามแห่งสายกลาง ส่งเสริมการสร้างความเข้าใจระหว่างผู้นับถือต่างศาสนาอย่างเป็นรูปธรรม จัดตั้งสภาเครือข่ายด้านมนุษยธรรมเพื่อให้ความช่วยเหลือต่อเพื่อนมนุษย์ โดยไม่คํานึงถึงเชื้อชาติ ศาสนา ส่งเสริมชมรมผู้นําศาสนาอิสลามรุ่นใหม่ เพื่อให้เข้าใจหลักคําสอนทางศาสนา สังคม วัฒนธรรม และการอยู่ร่วมกันในสังคมที่มีความเชื่อหลากหลาย ตลอดจนโครงการอื่น ๆ อีกมากมายที่ฝากให้ชาวไทยมุสลิมรุ่นต่อไปได้สานต่อ โดยล้วนเป็นประโยชน์แก่การดําเนินงานตามนโยบายด้านศาสนาและสันติสุขแห่งสังคมไทย รวมถึงแนวทางการดํารงชีวิตของท่านจะเป็นแบบอย่างแก่พี่น้องชาวไทยมุสลิมตลอดไป
ในวาระที่ท่านได้กลับไปสู่ความเมตตาของพระผู้เป็นเจ้า ขอให้องค์อัลลอฮ์ ทรงตอบรับความดีงามที่ท่านได้ประกอบไว้ขณะที่ท่านดํารงชีวิตอยู่ และขอได้โปรดรับดวงวิญญาณอันบริสุทธิ์ของท่านให้พํานักอยู่ในสรวงสวรรค์ด้วยเถิด
นายเศรษฐา ทวีสิน
นายกรัฐมนตรี